# 2005.

|  |  |
| --- | --- |
| Milenijum:
 | 3. milenijum
 |
| Vjekovi:
 | 20. vijek – **21. vijek** – 22. vijek
 |
| Decenija:
 |  1970-e  1980-e  1990-e  – 2000-e –  2010-e  2020-e  2030-e  |
| Godine:
 | 2002 2003 2004 – **2005** – 2006 2007 2008
 |

2005.. po kalendarima
| Gregorijanski
 | 2005.. (MMV) |
| Ab urbe condita
 | 2758.
 |
| Islamski
 | 1425–1426.
 |
| Iranski
 | 1383–1384.
 |
| Hebrejski
 | 5765–5766.
 |
| Bizantski
 | 7513–7514.
 |
| Koptski
 | 1721–1722.
 |
| Hindu kalendari
 |
| • *Vikram Samvat* | 2060–2061.
 |
| • *Shaka Samvat* | 1927–1928.
 |
| • *Kali Yuga* | 5106–5107.
 |
| Kineski
 |
| • Kontinualno
 | 4641–4642.
 |
| • 60 godina
 | Yin Drvo P(ij)etao (od kineske Ng.) |
| Holocenski kalendar
 | 12005.
 |
| p • r • u |
| Podrobnije: Kalendarska era |

Godina **2005.** bila je redovna godina koja počinje u subotu po gregorijanskom kalendaru.

* Svjetska godina fizike, povodom stote godišnjice niza velikih znanstvenih otkrića Alberta Einsteina.
* Euharistijska godina u katoličanstvu (listopad 2004 - listopad 2005)

## Događaji

### Januar/Siječanj

* 1. 1. - U Srbiji počela naplata PDV-a (poreza na dodatu vrednost).
* 1. 1. - Denominacija turske lire: skinuto je šest nula, kurs je 1,344 za dolar.
* 4. 1. - Hrvatski ministar vanjskih poslova Miomir Žužul podnio ostavku (navodno upleten u afere kao "Imostroj" i "Verona").
* 5. 1. - Otkrivena Eris, najmasivnija poznata patuljasta planeta.
* 6. 1. - Kina oficijelno prešla cifru od 1.300.000.000 stanovnika.
* 6. 1. - U Kongresu SAD su certificirani elektorski glasovi za predsjednika SAD. Bili su osporeni glasovi iz Ohaja, ali izazov je odbijen.
* 9. 1. - Mahmoud Abbas izabran za novog predsednika Palestinske samouprave (od maja), nakon Jasera Arafata koji je umro u novembru.
* 10. 1. - Beograd izabran za domaćina Univerzijade 2009.
* 12. 1. - U BiH usvojen zakon o PDV-u, jedinstvena stopa 17% (pokrenut 1. 1.2006.).
* 13. 1. - Druga Intifada: Palestinci su detonirali kamion na graničnom prelazu Karni u Pojasu Gaze, poginulo je 6 Izraelaca.

Površina Titana
* 14. 1. - Svemirska sonda Huygens spustila se na površinu Titana, najvećeg mjeseca planeta Saturna.
* 14. 1. - Gen. Dragan Paskaš novi načelnik Generalštaba Vojske SCG.
* 16. 1. -  Predsjednički izbori u Hrvatskoj: Stjepan Mesić po drugi put izabran za hrvatskog predsjednika, pobjedio Jadranku Kosor iz HDZ sa blizu 66% glasova.
* 16. 1. - Vlasti RS izručile Haškom tribunalu Savu Todovića, prvo takvo izručenje posle 9 godina, još šestorica u naredna tri meseca.
* 17. 1. - Umro je Zhao Ziyang, bivši čelnik NR Kine koji je izgubio položaj zbog podrške protestima 1989 - mediji daju minimalan publicitet, povećana je kontrola u zemlji.
* 19. 1. - Broj poznatih žrtava u cunamiju prošlog mjeseca je dostigao 226.000.
* 20. 1. - Trojica maloletnika bacila maloletnog M.L. sa Brankovog mosta u Savu.
* 21. 1. - Američki sastav REM na beogradskom Sajmu pred 10.000 ljudi.
* 23. 1. - Viktor Juščenko postaje predsjednik Ukrajine (do 2010) - dovršetak Narančaste revolucije. Za predsjednicu vlade 24. 1. je imenovana Julija Timošenko (do septembra).
* 24. 1. - Prva od tri TV emisije "Insajder" sa Bebom Popovićem o atentatu na Zorana Đinđića.
* 25. 1. - Blizu 300 mrtvih u stampedu u indijskom svetilištu Mandhradevi u Maharaštri.
* 26. 1. - Nakon Colina Powella, Condoleezza Rice je novi državni sekretar SAD, prva crna žena na tom mestu (do 2009).
* 26. 1. - U padu helikoptera kod iračkog grada Ar-Rutbah gine 31 američki vojnik; još petorica su poginula drugde u zemlji u sukobu sa pobunjenicima.
* 27. 1. - Zatvorenici koji su preživeli Holokaust, bivši pripadnici Crvene armije i lideri više od 40 zemalja sveta, okupili se na 60-godišnjici oslobođenja koncentracionog logora u Aušvicu (bez delegacije iz SCG).
* 28. 1. - Gen. Vladimir Lazarević u razgovoru sa premijerom Koštunicom odlučio da se preda Hagu (osuđen na 15 godina 2009, smanjeno na 14, pušten 2015).
* 30. 1. - Prvi višestranački parlamentarni izbori u Iraku od 1958: u napadima ubijeno 44 osobe, nizak odziv među sunitima. Najveći blok je Nacionalna iračka alijansa, uglavnom šiitski islamisti. Oboren je britanski Hercules, 10 poginulih.

### Februar/Veljača

* 1. 2. - Stupio je na snagu Sporazum o stabilizaciji i pridruživanju što ga je Hrvatska potpisala s Europskom unijom.
* 1. 2. - Nepalski kralj Gyanendra otpustio premijera i uzeo ličnu vlast.
* 2. 2. - Dejan Milenković Bagzi izručen iz Grčke u Srbiju.
* 3. 2. - Gruzijski premijer Zurab Žvanija umro od trovanja ugljen-monoksidom.
* 5. 2. - Umro je Gnassingbé Eyadéma, predsednik Togoa od 1967; vojska postavlja njegovog sina Faurea za predsednika što je osuđeno spolja. Faure je potvrđen na izborima u aprilu, a u neredima pre i posle izbora stradalo je oko 500 ljudi.
* 6. 2. -  Hrvatska rukometna reprezentacija osvojila je srebrnu medalju na Svjetskom rukometnom prvenstvu u Tunisu izgubivši od Španjolske rezultatom 34:40. SCG 5.
* 6. 2. - Thaksin Shinawatra je ubedljivo reizabran u Tajlandu, njegova partija skače sa 248 na 377 mandata od 500.
* 8. 2. - Kraj Druge Intifade: na samitu u Šarm El Šeihu, Šaron i Abas su dogovorili prekid nasilja - od 2000. stradalo preko 1.000 Izraelaca i oko 3.000 Palestinaca. Hamas ne priznaje ovaj sporazum.
* 10. 2. - Severna Koreja objavila da poseduje nuklearno oružje.
* 11. 2. - Računarska igra World Of Warcraft puštena u prodaju u Evropi.
* 14. 2. - U atentatu ubijen libanonski biznismen i bivši premijer Rafik Hariri, u eksploziji poginulo još 16 osoba.
* 14. 2. - Osnovan *YouTube* - prvi video postavljen 23. aprila.
* februar - Nezaposlenost u Nemačkoj je dostigla 5,2 miliona osoba, tj. 12,6%, najviše od Velike depresije
* 16. 2. - Stupio je na snagu Protokol iz Kjota o globalnom otopljavanju, SAD nisu ratifikovale.
* 18. 2. - U Engleskoj i Velsu je na snazi Zakon o lovu, kojim je zabranjen lov psima, naročito lisica.
* 22. 2. - U Srbiji akcija "Jedan poziv menja sve" - nagrada 500 dinara za prijavu neizdavanja fiskalnog računa.
* 24. 2. - Penzionisani gen. Milan Gvero se predao Haškom tribunalu (osuđen na pet godina 2010. i ubrzo pušten).
* 24. 2. - Samit Bush-Putin u Bratislavi.
* 25. 2. - Samoubica iz Islamskog džihada se detonirao ispred kluba u Tel Avivu, poginulo pet Izraelaca.
* 27. 2. - 77. dodjela Oscara: najbolji film je *Million Dollar Baby*, ukupno četiri nagrade od sedam nominacija, *The Aviator* pet od 11.
* 28. 2. - Rasim Delić se predao Haškom tribunalu (osuđen na tri godine 2008).
* 28. 2. - Auto bomba ubila 127 ljudi u iračkom gradu Hila, uglavnom potencijalnih regruta za policiju - samoubica je bio Jordanac, što vodi pogoršanim odnosima dve zemlje.

### Mart/Ožujak

* 3. 3. - *Virgin Atlantic GlobalFlyer*: Steve Fossett je za 67 sati bez sletanja sam obleteo oko sveta.
* 4. 3. - U Iraku oslobođena kidnapovana italijanska novinarka Giuliana Sgrena, nakon čega je ranjena kada su američki vojnici pucali na njen automobil; poginuo italijanski obaveštajni oficir Nicola Calipari.
* 7. 3. - Gen. Momčilo Perišić stigao u Hag (osuđen na 27 godina 2011, zatim oslobođen 2013).
* 7. 3. - Požar u Higüeyskom zatvoru u Dominikanskoj Republici, 136 mrtvih.
* 8. 3. - Premijer Kosova Ramuš Haradinaj dao ostavku i sutradan se predao Hagu (oslobođen odgovornosti 2008, kao i na drugom suđenju 2012).
* 8. 3. - Ubijen bivši čečenski predsednik Aslan Mashadov, u ruskoj operaciji u Tolstoj-Jurtu.
* 8. 3. - Nakon antisirijskih demonstracija, u Bejrutu je održan veliki prosirijski miting.
* 10. 3. - Šef vlade kineskog Hong Konga Tung Chee-hwa podnosi ostavku, nasleđuje ga Donald Tsang (do 2012).
* 12. 3. - Karolos Papuljas izabran za predsjednika Grčke.
* 13. 3. - Rukometna utakmica Zagreb - Partizan: pretučeni novinari iz Srbije i sutkinja Vrhovnog suda Srbije.
* 13. 3. - Drugi krug parlamentarnih izbora u Kirgistanu naizgled daje veliku većinu pristalicama predsednika Akajeva - optužbe za prevaru vode protestima nazvanim Tulipanska revolucija.
* 14. 3. - "Cedrova revolucija": veliko okupljanje u Bejrutu.
* 15. 3. - Eksplozija u Prištini, pokušaj ubistva predsednika Rugove.
* 15. 3. - Otvoren je novi muzejski kompleks Jad Vašem.
* 15. 3. - Osnovana online video platforma Dailymotion.
* 16. 3. - Evropska unija ocijenila da Hrvatska ne surađuje dovoljno sa Haaškim sudom (slučaj Ante Gotovina), zbog čega je odgođen početak pregovora za članstvo.
* 16. 3. - Izraelci vraćaju Palestinskoj samoupravi Jerihon na Zapadnoj Obali (22-og Tulkarem).
* 18. 3. - Na poziv ministra spoljnih poslova Slovenije Dimitrija Rupela, prvi put posle njenog osamostaljenja u toj zemlji boravio predsednik Srbije Boris Tadić.
* 18. 3. - Slučaj Terri Schiavo u SAD: nakon sedam godina sporova, isključena je prehrambena cev žene koja je u trajnom vegetativnom stanju od 1990. (umire 31. 3.). Slučaj izaziva aktivizam za pravo na život, ili smrt.
* 22. 3. - Milan Obradović (bivši šef beogradske policije) i Milorad Bracanović (bivši zamenik načelnika DB) privedeni zbog sumnje da su iznuđivali iskaz od članova tzv "Makine grupe", osumnjičene za ubistvo gen. Boška Buhe - u pritvoru će provesti dva meseca.
* 23. 3. - General VRS Vinko Pandurević se predao Haškom tribunalu (osuđen na 13 godina 2015. i uskoro oslobođen).
* 23. 3. - Eksplozija BP-jeve rafinerije u Texas City-ju, 15 poginulih.
* 24. 3. - Tulipanska revolucija: kirgistanski predsednik Askar Akajev beži iz zemlje, u Rusiju, daje ostavku 3. 4..
* 24. 3. - Bivši makedonski ministar Ljube Boškoski prebačen u Hag (oslobođen krivice 2008, dok je Johan Tarčulovski osuđen na 12 godina).
* 24. 3. - Nakon osam meseci pritvora u Japanu, Bobby Fischer prelazi na Island, gde dobija državljanstvo i živi do smrti 2008. - SAD su ga tražile zbog kršenja sankcija SRJ 1992.
* 25. 3. - Milan Zarubica u beogradskom Specijalnom sudu osuđen na 12 godina zatvora zbog proizvodnje sintetičke droge (amfetamin, od sredine 2002. do februara 2003.).
* 27. 3. - Prikazana prva epizoda *Grey's Anatomy: više od 21 sezone i 448 epizoda.*
* 28. 3. - Jak zemljotres pored Sumatre, ostrvo Nias, mogući naknadni udar onoga iz decembra: oko 1300 mrtvih.
* 29. 3. - OHR je smjenio hrvatskog člana Predsjedništva BiH Dragana Čovića, koji je jedan od sedmorice optuženih za korupciju u slučaju Ivanković-Lijanović (osuđen 2006, presuda je ukinuta). Od svibnja, novi član Predsjedništva je Ivo Miro Jović.

### April/Travanj

† Ivan Pavao II. (lik sveca)
* 2. 4. - Ivan Pavao II, 264. papa Rimokatoličke crkve od 1978, umro je u 21:37 časova po centralnoevropskom vremenu (kanoniziran 2014).
* 4. 4. - General MUP Srbije Sreten Lukić se (zvanično) dobrovoljno predao Haškom tribunalu, pred kojim je optužen za ratne zločine počinjene tokom sukoba na Kosovu 1999. godine (osuđen na 22 godine 2009, smanjeno na 20, pušten 2021).
* 4. 4. - Regionalni izbori u Italiji su uspeh koalicije levog centra; premijer Silvio Berlusconi rekonstruira vladu 23-ćeg.
* 6. 4. - Umro je Rainier III, knez od Monaka, nasleđuje ga sin Albert II.
* 6. 4. - Izgorela zgrada stare pivare u Pančevu iz 1722.
* 7. 4. - U Beogradu potpisan sporazum o izmeni Ustavne povelje Srbije i Crne Gore. Sporazum, kojim su na neodređeni period odloženi izbori za savezni parlament, potpisali visoki predstavnik EU Havijer Solana, predsednik SCG Svetozar Marović, predsednik Srbije Boris Tadić, predsednik Crne Gore Filip Vujanović i republički premijeri Vojislav Koštunica i Milo Đukanović.
* 7. 4. - Poznati britanski proizvođač automobila MG Rover odlazi u stečaj nakon propalih planova da se udruži s kineskim proizvođačem Shanghai Automotive Industry Corporation.
* 7. 4. - Kurdski politikar Džalal Talabani je novi predsednik Iraka (do 2014).
* 8. 4. - Papin pogreb u Vatikanu, s velikim brojem stranih zvaničnika i ožalošćenih vernika.
* 9. 4. - Venčanje Charlesa, princa od Walesa i Camille.
* 9. 4. - Polupani prozori na japanskoj ambasadi u Pekingu. Ovog proleća u Kini i drugim azijskim zemljama ima više protesta i napada na japanske objekte, povodom novih historijskih udžbenika u Japanu.
* 12. 4. - Evropska komisija dala je pozitivnu ocenu za Studiju izvodljivosti pregovora o sklapanju Sporazuma o stabilizaciji i pridruživanju Srbije i Crne Gore Evropskoj uniji.
* 13. 4. - Evropski parlament odobrio je ulazak Bugarske i Rumunije u Evropsku uniju 1. januara 2007. godine.
* 13. 4. - National Geographic Society i IBM su pokrenuli Genographic Project za mapiranje ljudskih migracija putem uzoraka DNK - traje do 2019, prikupljeno je preko milion uzoraka iz 140 zemalja.

Benedikt XVI (2005-2013)
* 15. 4. - Na zadarskoj obali otvorene Morske orgulje.
* 15. 4. - Autobus sleteo sa Žabaljskog mosta u Tisu, poginulo 11 putnika.
* 15. 4. - Kinez Čengču napravio softver za potpunom podrškom za sve srpske jezičke varijante. Softver je Medijaviki, a podržava ćirilicu, latinicu, ekavski i ijekavski.
* 16. 4. - Incidenti u Manjači i Bileći prilikom polaganja vojne zakletve (prvi put od regruta RS traženo da se zakunu na vernost državi BiH umesto entitetu bosanskih Srba).
* 19. 4. - Kardinal Joseph Ratzinger izabran za novog papu pod imenom Benedikt XVI (odrekao se 2013).
* 20. 4. - Ekvadorski kongres smenio predsednika Gutiérreza nakon masovnih protesta.
* 21. 4. - Branimir Glavaš i još dvojica isključeni iz HDZ (razlaz sa Ivom Sanaderom, optužen za autonomaštvo).
* 22. 4. - General Nebojša Pavković odlučio da se dobrovoljno preda Haškom tribunalu (doputovao 25. 4.).
* 22. 4. - Banatsko selo Jaša Tomić je pod vodom posle izlivanja Tamiša iz korita. Stanovništvo je evakuisano; i selo Međa i druga okolna sela su ugrožena, a u opštini Žitište uvedene su vanredne mere odbrane.

Logo YouTube-a
* 23. 4. - Na YouTube postavljen prvi video - *Me at the zoo*.
* 24. 4. - "Milion" ljudi demonstrira u gradu Meksiku zbog moguće optužbe protiv gradonačelnika AML Obradora, što bi mu onemogućilo kandidaturu za predsednika 2006.
* 25. 4. - Železnička nesreća u Amagasakiju, Japan, 104 poginulih.
* 26. 4. - Posle 29 godina okončana Sirijska okupacija Libana.
* 27. 4. - U francuskom gradu Toulouseu održan je prvi let Airbusa A380, trenutačno najvećeg putničkog zrakoplova na svijetu (u prometu od 2007, proizvodi se do 2021).
* 29. 4. - Predsednik Kuomintanga Lien Chen se sastao u Pekingu sa generalnim sekretarom KP Kine Hu Jintaom - prvi takav sastanak od 1945.
* 30. 4. - Sirijska okupacija Libana je okončana nakon blizu 29 godina.
* 30. 4. - Nakon kraćeg nestanka, u Španiji se opet pojavio ekvatorijalnogvinejski emigrant Severo Moto Nsá - tvrdi da su ga hteli ubiti u Dubrovniku.
* 30. 4. - *Neewsweek* objavljuje priču da su stražari u bazi Gvantanamo skrnavili Kuran - doći će do nereda u nekoliko muslimanskih zemalja.

### Maj/Svibanj

* 3. 5. - Kineski Lenovo preuzima IBM-ov ogranak za PC-je, uključujući ThinkPad liniju laptopova.
* 4. 5. - Preko 60 mrtvih u samoubilačkom napadu na regrutni policijski centar u Irbilu, severni Irak.
* 5. 5. - Treća izborna pobeda Tonija Blaira, mada je izgubio 47 mandata. Poslednja laburistička pobeda do 2024.
* 9. 5. - Dan pobede: paradi u Moskvi prisustvuje 50 šefova države, uključujući predsednika SAD Busha, a tu je i nemački kancelar Schröder.
* 9. 5. - Delegacija ratnih veterana SAD uručila kćerki Draže Mihailovića orden za zasluge kojim je posthumno odlikovan 1948.

Spomenik za ubijene Jevreje Evrope u Berlinu
* 10. 5. - U Berlinu inauguriran Spomenik za ubijene Jevreje Evrope.
* 10. 5. - Bush govori na trgu u Tbilisiju: u pravcu podijuma je bačena bomba koja nije eksplodirala.
* 10. i 12. 5. - Arsen Dedić i Gabi Novak nastupaju u Beogradu.
* 12. 5. - Malcolm Glazer ima većinu udela u fudbalskom klubu Manchester United F.C.
* 13. 5. - Andižanski masakr: ubijeno možda nekoliko stotina demonstranata u Uzbekistanu.
* 13. 5. - U Beču potpisan ugovor o prodaji BK Grupe (Bogoljub Karić) konzorcijumu privatnih investitora (Mobilcom Austria Group).
* 14. 5. - Skup četnika na Ravnoj Gori prvi put pod pokroviteljstvom srpske vlade.
* 15. 5. - Lokalni i županijski izbori u Hrvatskoj, opadanje HDZ. Koalicija SDP–HSS–HSU pobijedila u Zagrebu, Milan Bandić je ponovno gradonačelnik.
* 17. 5. - Na beogradskom Pravnom fakultetu u organizaciji "Nomokanona" održana tribina "Istina o Srebrenici" na kojoj se tvrdi da tamo nije bilo zločina.
* 17. 5. - Kylie Minogue objavljuje da ima rak dojke (lečenje završeno sledeće godine).
* 18. 5. - Tragedija na Antuku: 45 čileanskih vojnika, uglavnom regruta, stradalo je u mećavi u Andima.
* 19. 5. - U kina je stigao film *Star Wars Episode III: Revenge of the Sith*, posljednji dio najpoznatijeg znanstveno-fantastičnog filmskog serijala *Ratovi zvijezda*.
* 19. 5. - Pokret Snaga Srbije (Bogoljub Karić) dobio poslanika u parlamentu, prelaskom jednog bivšeg radikala.
* 21. 5. - Slavni italijanski operski pevač tenor Luciano Pavarotti održao je koncert u beogradskoj Hali „Pionir“.
* 19 - 21. 5. - Eurosong 2005 u Kijevu: pobedila predstavnica Grčke Helena Paparizou sa pesmom "My number one", *No Name* iz Srbije i Crne Gore 7. ("Zauvijek moja"), Boris Novković iz Hrvatske 11. ("Vukovi umiru sami"), Feminnem iz BiH 14. ("Call me").
* 21. 5. - XIV godišnja skupština EBRD-a u beogradskom Sava centru.
* 25. 5. - Nogometaši kluba Liverpool FC osvojili su Ligu prvaka pobijedivši AC Milan rezultatom 3:1 nakon izvođenja jedanaesteraca u finalu odigranom u Istanbulu.
* 25. 5. - Inauguracija Naftovoda Baku–Tbilisi–Ceyhan u Azerbejdžanu (prva nafta stiže do Džejhana za godinu dana).
* 26. 5. - Prvi Sajam erotike u Beogradu.
* 29. 5. - U Francuskoj je sa blizu 55% na referendumu odbačen predlog novog Evropskog ustava.
* 31. 5. - Okružni sud u Beogradu povukao poternicu za Mirom Marković (po optužnici za učešće u nezakonitom dodeljivanju stanova).
* 31. 5. - Bivši ruski biznismen Mihail Hodorkovski osuđen na devet godina zatvora (pušten pred kraj 2013).
* 31. 5. - Nakon ostavke Jean-Pierre Raffarina, za novog francuskog premijera je postavljen Dominique de Villepin (do 2007).

### Jun/Lipanj

* 1. 6. - U Haškom tribunalu prikazani delovi tročasovnog filma na kome se vidi ubistvo šestorice Muslimana/Bošnjaka od strane vojne jedinice "Škorpioni". Javnost u Srbiji uzburkana (četvorica pripadnika jedinice uhapšeni 3. 6.).
* 1. 6. - U Sarajevu otvoren Most malezijsko-bosanskohercegovačkog prijateljstva.
* 1. 6. - Holanđani na referendumu odbacili predlog Ustava EU sa 61,5% - kriza.
* 4. 6. - Ministar odbrane SCG Prvoslav Davinić u prisustvu predsednika Državnog saveta Marovića u Parizu potpisao ugovor o najmu satelita za snimanje sa izraelskom firmom *ImageSet* (početak afere "Satelit").
* 5. 6. - Švajcarski referendumi podržali priključenje zoni Šengena i registrovano partnerstvo istopolnih parova.
* 6. 6. - Predsednik Bolivije Carlos Mesa dao ostavku nakon masovnih demonstracija.
* 13. 6. - Popularni američki pevač Majkl Džekson u Kaliforniji proglašen nedužnim po svim optužbama za zlostavljanje dece.
* 13. 6. - Nemačka elektro-pop grupa “Kraftverk” održala koncert na stadionu Tašmajdan u Beogradu, u okviru velike svetske turneje.
* 14. 6. - Jamajčanin Asafa Pauel postavlja novi svetski rekord od 9,77 sekundi u disciplini 100m sprint. Prethodni rekord, koji je postavio Tim Montgomeri, oboren je za samo jednu stotinku.
* jun - Pokrenuta je platforma Reddit.
* 17. 6. - Vojislav Koštunica u Briselu predao Havijeru Solani spisak svih Crnogoraca koji žive u Srbiji.
* 18. 6. - Na vrhu Rumije u Crnoj Gori postavljena metalna pravoslavna crkva.
* 18. 6. - Održan prvi međunarodni Festival pjesme i sevdaha "Rade Jovanović" u Goraždu.
* 19. 6. - Briselski samit Evropske unije na kojem je trebao biti dogovoren budžet EU za 2007–2013 završen potpunim kolapsom, zbog nepomirljivih stavova oko Zajedničke poljoprivredne politike. Unija u dubokoj političkoj krizi.
* 24. 6. - Vladici Jovanu Vraniškovskom, egzarhu SPC u Makedoniji, potvrđena presuda na 18 meseci zatvora zbog "širenja rasne i verske mržnje" (na odsluženju 26. 7.).
* 25. 6. - Zbog "bakteriološke neispravnosti" u Crnoj Gori povučene iz prodaje flaširane vode iz Srbije.
* 25. 6. - Počelo raščišćavanje ruševina Avalskog tornja i njegova obnova.
* 27. 6. - FK Železnik Beograd se spaja sa Voždovcem.
* 27. 6. - Neuspešna američka Operacija Crvena krila u istočnoj afganskoj provinciji Kunar.
* 28. 6. - Sastav Bijelo dugme održao koncert na Hipodromu u Beogradu pred 200.000 posetilaca. Mnogi nezadovoljni ozvučenjem.
* 29. 6. - Milorad Ulemek Legija i još petorica iz njegove jedinice dobili po 15 godina zbog ubistva na Ibarskoj magistrali 1999. Radomir Marković oslobođen, zbog čega SPO protestuje.
* 30. 6. - SAD ukidaju i poslednje sankcije Beogradu.
* jun - Skupštini Srbije podneto nekoliko tekstova deklaracije o Srebrenici, ali nije se mogla postići saglasnost.

### Jul/Juli/Srpanj

* 1. 7. - Denominacija rumunskog leja: skinute su četiri nule, kurs je oko 2,8 za dolar.
* 2. 7. - Humanitarni koncerti *Live 8* u organizaciji Boba Geldofa u zemljama G8.
* 2. 7. - Tri eksplozije u Prištini, u blizini sedišta međunarodnih institucija; dva dana kasnije jedna u Zubinom Potoku.
* 3. 7. - Na parlamentarnim izborima u Albaniji pobijedila Demokratska stranka Albanije.
* 4. 7. - NASAina svemirska letjelica Deep Impact ispalila bakarni impaktor u komet Tempel 1 stvorivši krater za znanstvena proučavanja.
* 6. 7. - Predsednik Hrvatske Stjepan Mesić stigao u trodnevnu posetu SCG.
* 6. 7. - Domaćin Letnjih olimpijskih igara 2012. biće London, saopštio je predsednik Međunarodnog olimpijskog komiteta Žak Rog.
* 6 - 8. 7. - Samit G8 u Škotskoj: nema sporazuma o oprostu dugova ili globalnom otopljenju, obećano je 50 milijardi za zemlje u razvoju, polovina u Africi.
* 7. 7. - Napadi u Londonu: samoubice aktivirale tri bombe u metrou i jednu u autobusu, stradalo 52 Londonaca.
* c. 7. 7. - Uragan Dennis izaziva 42 direktne smrti na Kubi i drugde na Karibima.
* 8. 7. - U Beogradu održan finalni turnir Svetske lige za odbojkaše.
* 9. 7. - Epilog Drugog sudanskog građanskog rata: bivši pobunjenički lider John Garang polaže zakletvu prvog potpredsednika Sudana. Ustanovljen je Južnosudanski autonomni region (od 2011. nezavisni Južni Sudan).
* 11. 7. - Desetogodišnjici Srebrenice prisustvuje i predsednik Srbije Boris Tadić. Ukopano je 609 žrtava.
* 11. 7. - Filip Cepter smenjen s mesta predsednika Olimpijskog komiteta SCG.
* 13. 7. - Otvoren Most Milenijum u Podgorici.
* 16. 7. - Objavljen *Harry Potter and the Half-Blood Prince*, šesti roman u seriji.
* 16. 7. - Samoubilački napad u Musajibu, južno od Bagdada, u trenutku prolaska tankera sa gasom - oko 100 mrtvih.
* 17. 7. - Stari most i stari grad u Mostaru na listi UNESCO-a.
* 18. 7. - U BiH usvojeni nacrti zakona koji predviđaju jedinstvenu profesionalnu vojsku.
* 18. 7. - Presude za ubistvo Ivana Stambolića i pokušaj ubistva Vuka Draškovića u Budvi: osuđeni Milorad Ulemek i još trojica bivših Crvenih beretki (40 godina), Rade Marković 15 godina itd. (pravosnažno 2007).
* 18. 7. - Vuk Drašković potpisao sporazum o kopnenim linijama komunikacije preko SCG za trupe NATO i KFOR, vlada iznenađena.
* 20. 7. - Valter Zenga postao novi trener FK Crvena Zvezda.
* 21. 7. - Ponovni bombaški napad u Londonu. 4 bombe ciljane na 3 vlaka podzemne željeznice i jedan autobus nisu eksplodirale punom snagom te je ozlijeđena samo jedna osoba. Sutradan jedan Brazilac ubijen na metro stanici, jer se pogrešno mislilo da je terorista.
* 23. 7. - Višestruke eksplozije pogodile su turističko odredište Sharm el-Sheik u Egiptu ubivši 88 ljudi.
* 24. 7. - Lance Armstrong osvaja sedmi uzastopni Tur de Frans i potvrđuje svoje, prvo, "penzionisanje" u biciklizmu (titule oduzete 2012. nakon istrage o dopingovanju; period 1999-2005. je po senkom jer isto važi za veći broj biciklista).
* 26. 7. - Lansiran Space Shuttle Discovery, STS-114. To je prvi let nekog Space Shuttlea u gotovo dvije i pol godine nakon nesreće Columbije. Pošto je ponovno došlo do odlamanja izolacione pene, sljedeći let je za skoro godinu dana.
* 26. 7. - Poplave u indijskoj državi Maharaštra, stradalo je preko 1.000 ljudi.
* 27. 7. - Smenjen Jovan Prijić, specijalni tužilac za organizovani kriminal u Srbiji.
* 28. 7. - Privremena IRA, nakon primirja 1997, sada objavljuje kraj oružane kampanje, započete 1969.
* 29. 7. - Miroslavljevo jevanđelje upisano u listu UNESCO-ve baštine "Memorija sveta".
* 29. 7. - Objavljeno otkriće patuljaste planete Eris.
* 30. 7. -  Vaterpolo reprezentacija Srbije i Crne Gore postala je svetski šampion. Vaterpolisti SCG su u finalu Svetskog prvenstva u Montrealu pobedili reprezentaciju Mađarske rezultatom 8:7. Hrvatska 4.
* 30. 7. - John Garang, sudanski potpredsednik i predsednik južnosudanskog regiona, gine u padu helikoptera. Nasleđuje ga Salva Kiir Mayardit.

### Avgust/August/Kolovoz

* 1. 8. - Umro saudijski kralj Fahd, nasleđuje ga Abdullah (do 2015).
* 1 - 4. 8. - Rat u Iraku, Bitka za Hadithu: američki marinci su izgubili 21 čoveka.
* 2. 8. - Avion Er Fransa, Er Frans let 358 je sleteo sa piste u Torontu, Kanada. Svi putnici su preživeli nesreću a avion je totalno izgoreo.
* 3. 8. - Mahmud Ahmadinežad je novi predsednik Irana (do 2013).
* 3. 8. - Vojni udar srušio predsjednika Maaouiya Ould Sid Ahmed Tayu s vlasti Mauritanije, dok je bio na sahrani saudijskog kralja.
* 9. 8. - Milan Lukić, optuženi za zločine u BiH, uhapšen u Buenos Airesu.
* 12. 8. - U atentatu u Colombu ubijen ministar vanjskih poslova Šri Lanke Lakshman Kadirgamar
* 14. 8. - Helios Airways let 522: kiparski avion pada kod Atine nakon što je dekompresija onesposobila posadu, gine 121.
* 14. 8. - Juniorske košarkašice SCG evropske prvakinje u Budimpešti.
* 15. 8. - Indonežanska vlada i Pokret Slobodni Aceh postižu mirovni sporazum nakon pobune započete 1976. Provincija Aceh (Ačeh) dobija autonomiju, u punoj meri sprovodi šerijat.
* 15 - 22. 8. - Evakuacija izraelskih naseljenika iz Pojasa Gaze.
* 16. 8. - Kolumbijski avion sa 152 putnika srušio se u severozapadnom delu Venecuele. Prema podacima spasilačkih ekipa, nema preživelih.

Posledice Katrine
* 17. 8. - U Beogradu uhapšen Marokanac Abdelmadžid Bušar, osumnjičen za Al Kaidin napad u Madridu 2004.
* 17. 8. - U Budvi pod optužbom za organizovani kriminal uhapšen bivši ministar RS Momčilo Mandić i izručen u Bosnu.
* 17. 8. - Socijalista Sergej Stanišev je novi premijer Bugarske (do 2009).
* 19. 8. - Potpisan Memorandum o razumevanju u vezi vlasničke strukture C-marketa (potpisnici: Miroslav Mišković, Milan Beko, Danko Đunić i Slobodan Radulović, navodno pod pokroviteljstvom premijera Koštunice )
* 19. 8. - Darko Rundek lakše povređen u napadu u Beogradu, kasnije popio kafu sa predsednikom Tadićem.
* 24. 8. - Željeznička pruga Qinghai–Tibet: postavljene su šine na prevoju Tanggula na 5072 m nmv.
* 28. 8. - Albanski teroristi ubili dvojicu srpskih mladića kraj kosovskog mesta Štrpce.
* 29. 8. - **Uragan Katrina** poharao južni dio SAD, ostavivši iza sebe pustoš i 1600 ljudskih žrtava.
* 31. 8. - U stampedu šiitskih vernika na mostu u Bagdadu gine 965 ljudi.

### Septembar/Rujan

* 1. 9. - Počela s radom MTV Adria (zatvorena krajem 2017).
* 1. 9. - Mlađan Dinkić objavio da je Savet ministara SCG odobrio odluku Ministarstva odbrane o ugovoru sa firmom "Mile Dragić" vrednom 296 miliona eura (Mile Dragić uhapšen 19. 9. zbog davanja i primanja mita, biće oslobođen svih optužbi 2013).
* 7. 9. - U Egiptu održani prvi predsednički izbori sa više od jednog kandidata, Hosni Mubarak uzima još jedan mandat.
* 7. 9. - Kvalifikacije za Svjetski kup: Malta - Hrvatska 1:1; uhapšeno 103 Hrvata.
* 7. 9. - *Apple* predstavlja portabilni medija plejer *IPod Nano*, zamenu za *iPod Mini* (sedam generacija do 2017).
* 8. 9. - Ukrajinski predsednik Juščenko smenio vladu Julije Timošenko (vraća se 2007-10).
* 11. 9. - Pobedom nad Špancima, odbojkaška reprezentacija Srbije i Crne Gore osvojila bronzanu medalju na evropskom prvenstvu. Hrvatska 8.
* 12. 9. - Izraelske snage dovršile povlačenje, evakuaciju i rušenje jevrejskih naseobina iz Pojasa Gaze.
* 14 - 16. 9. - Svetski samit 2005. u Ujedinjenim nacijama.
* 15. 9. - U Srbiji uhapšeni sudija Vrhovnog suda Ljubomir Vučković i zamenik specijalnog tužioca Milan Radovanović pod optužbom za primanje mita.
* 16. 9. -  Počelo Evropsko Prvenstvo u košarci u Srbiji i Crnoj Gori.
* 18. 9. - Vanredni izbori za Bundestag u Nemačkoj: opoziciona CDU/CSU Angele Merkel 226 mandata (-22), Schröderovi socijaldemokrati 222 (-29), liberali 61 (+14), Ljevica 54 (+52), Zeleni 51 (-4).
* 18. 9. - Prvi parlamentarni izbori u Afganistanu od 1988, kao i provincijski izbori.
* 19. 9. - Eksplozija pisma bombe u britanskom veleposlanstvu u Zagrebu, jedna osoba lakše ranjena.
* 20. 9. - Košarkaška reprezentacija SCG eliminisana iz daljeg takmičenja porazom od Francuske u Novom Sadu. Selektor Željko Obradović optužio igrače za poraz. Plasmani: Grčka 1, Hrvatska 7, SCG 9-12, BiH 13-16. mesta.
* 24. 9. - Uragan Rita pogodio je američku obalu Meksičkog zaljeva i po drugi put u mjesec dana poplavio New Orleans. Savezne države Alabama, Louisiana, Mississippi i Teksas su također bile zahvaćene olujom.
* 25. 9. - Izbori za Sejm u Poljskoj: ubedljiva pobeda opozicione stranke desnog centra Pravo i pravda Jarosława Kaczyńskog.
* 25. 9. - Završen EuroBasket: Grčka 1, Hrvatska 7, SCG deli 9, BiH deli 13. mesto.
* 26. 9. - Četvorica mrtvih u padu helikoptera u kanjonu reke Sušice kod Male Crne Gore, Žabljak.
* 29. 9. - U Kupu UEFA Crvena zvezda igrala nerešeno s portugalskom Bragom u Bragi 1:1 i time se plasirala u ligu Kup UEFA, a Partizan je na svom stadionu pretrpeo poraz od Makabija iz Petah Tikve (2:5) tako da je eleminisan iz ovog takmičenja.
* 29. 9. - Uhapšen Vladan Batić, ministar pravde u Đinđićevoj vladi; optužen za oslobađanje jednog člana kriminalne grupe (ubrzo pušten).
* 29. 9. - Radovan Stanković prebačen iz ICTY-ja u BH sud za ratne zločine, prvi takav transfer.
* 30. 9. - Danski Jyllands-Posten objavljuje karikature Muhameda (u januaru i februaru krvavi protesti na Bliskom istoku).
* septembar - Privatizovana Luka Beograd - kupac Worldfin iz Luksemburga (2010 podnesene krivične prijave zbog sumnje da je država oštećena za 21 milion eura).

### Oktobar/Listopad

* 1. 10. - Na Baliju su bombaši-samoubice izvršile napad u kojem je ubijeno 22, a ranjeno 95 ljudi.
* 3. 10. - Carla Del Ponte donijela pozitivno mišljenje o suradnji Hrvatske s Haškim sudom čime je otklonjena posljednja prepreka za početak pregovora o ulasku Hrvatske u EU (2013). Počeli su i pregovori o pristupanju sa Turskom (u zastoju od 2016.).
* 3. 10. - EU odobrila pregovore sa SCG - Ministri inostranih poslova Evropske unije odobrili su u Luksemburgu Evropskoj komisiji da počne sa SCG pregovore o Sporazumu o stabilizaciji i pridruživanju.
* 3. 10. - Početak pregovora o ulasku Turske u EU.
* 7. 10. - Međunarodni krivični sud je izdao prve poternice, za petoricom lidera ugandanske paravojne Gospodnje armije otpora, među kojima je i Joseph Kony.
* 4. 10. - Uragan Stan pogodio Srednju Ameriku ubivši preko hiljadu ljudi (najviše zbog klizišta u gvatemalskom selu Panabaj).
* 7. 10. - *Srpskohrvatska Wikipedija* ima 1000 članaka.
* 8. 10. - Potres u Kašmiru od XI Mercallija, procenjeno 100.000 mrtvih.
* 10. 10. - Počeli pregovori o Sporazumu o stabilizaciji i pridruživanju SCG Evropskoj uniji.
* 10. 10. - Pušten u saobraćaj obnovljeni Most slobode u Novom Sadu (razoren 1999).
* 12. 10. - Druga kineska svemirska letelica sa ljudskom posadom Šenžu 6 lansirana sa dva astronauta u petodnevnu orbitu oko zemlje.
* 12. 10. - Završena Željeznička pruga Qingzang koja povezuje Tibet s ostatkom Kine (saobraćaj od sledećeg jula).
* 12. 10. - Fudbalska reprezentacija Srbije i Crne Gore plasirala se na Svetsko prvenstvo u fudbalu 2006 pobedom nad reprezentacijom Bosne i Hercegovine u Beogradu sa 1:0.
* 13. 10. - Islamisti napali više meta u Naljčiku, glavnom gradu ruske republike Kabardsko-Balkarska

Parametricizam: Naučni centar *phæno* u Wolfsburgu, arh. Zaha Hadid
* 15. 10. - Referendumom prihvaćen novi Ustav Iraka.
* 17. 10. - Na Comedy Centralu debituje satirični program *The Colbert Report* (do 2014).
* 19. 10. - Počinje prvo suđenje Sadamu Huseinu.
* 21. 10. - Na ribnjaku kod Orahovice pronađeni labudovi zaraženi ptičjim gripom.
* 22. 10. - 117 mrtvih u padu aviona Boing 737 u Nigeriji.
* 23. 10. - Lech Kaczyński izabran za predsednika Poljske (do 2010).
* 24. 10. - Savet bezbednosti UN odobrio početak pregovora o statusu Kosova.
* 25. 10. - Započeta medijska kampanja o "Bosanskim piramidama".
* 27. 10. - Početak Nereda u Francuskoj 2005. nakon smrti dvojice mladih imigranata.
* 29. 10. - Tri eksplozije u New Delhiju, poginulo 62 ljudi.
* 30. 10. - U Dresdenu je osvećena obnovljena Bogorodična crkva.
* 31. 10. - Prekinuti pregovori MMF i Srbije (sporni monetarna politika i javna potrošnja).

### Novembar/Studeni

* 5. 11. - U Beogradu je osnovana Liberalno-demokratska partija, od frakcije DS, na čelu je Čedomir Jovanović.
* 6. 11. - Prikazan film *Harry Potter and the Goblet of Fire*, najunosniji iz ove godine.
* 8. 11. - Predsednik Širak uvodi vanredno stanje zbog pariskih nemira.
* 9. 11. - Grupa neonacista napala organizatore tribine o fašizmu na Filozofskom fakultetu u Novom Sadu. Tri dana kasnije uhapšeni pripadnici organizacije Nacionalni stroj.
* 9. 11. - Bombaški napadi na tri hotela u Ammanu, Jordan, 60 mrtvih.
* 10. 11. - Italijanska televizija RAI iznela optužbu kako su američke snage ubile stotine civila belim fosforom u Faludži tokom operacije Fantomski bes u novembru 2004.
* 11. 11. - Marti Ahtisari zvanično postao specijalni izaslanik EU za Kosmet i glavni pregovarač u razgovorima o konačnom statusu pokrajine.
* 11. 11. - Boing 777-200LR postavio novi svetski rekord u dužini komercijalnog leta, leteći 21.601 km od Hong Konga, preko Tihog okeana, Sjedinjenih država i Atlantika do Londona.
* novembar - U Srbiji ponovo uvedena RTV pretplata, vezano sa strujom.

Angela Merkel
* 19. 11. - Japanska letelica *Hayabusa* pokupila mali uzorak sa asteroida 25143 Itokawa - na zemlju dopremljen juna 2010.
* 19. 11. - Masakr u Hadithi: američki marinci ubili 25 iračkih civila, nakon što je pored njihovog konvoja eksplodirala sprava.
* 19. 11. - Šrilankanski premijer Mahinda Rajapaksa postaje predsednik (do 2015).
* 21. 11. - Savet ministara Evropske unije odobrio početak pregovora o sklapanju Sporazuma o stabilizaciji i pridruživanju sa Bosnom i Hercegovinom.
* 21. 11. - Glasovima zastupnika CDU/CSU i SPD-a u Bundestagu Angela Merkel je izabrana za prvu ženu-kancelara u njemačkoj historiji.
* 22. 11. - U Severnoj Americi je puštena u prodaju konzola sedme generacije Xbox 360.
* 24. 11. - Izraelski premijer Ariel Šaron je osnovao partiju Kadima ("Napred") sa umerenima iz Likuda, nakon razlaza zbog povlačenja iz Gaze. Na čelo Likuda u decembru dolazi Benjamin Netanjahu.
* 26. 11. - U Mostaru otkriven spomenik Bruce Lee-ju, oštećen već sledeće noći.
* 28. 11. - Izglasano nepovjerenje vladi kanadskog premijera Paula Martina - izbori u januaru.
* 30. 11. - Haški tribunal oslobodio svih optužbi pripadnike nekadašnje OVK Fatmira Ljimaja i Isaka Musliua (u Prištini slavlje), a Haradina Baljaja proglasio krivim po tri tačke optužnice i osudio na 13 godina zatvora.
* 30. 11. - U Francuskoj obavljena prva transplantacija ljudskog lica.

### Decembar/Prosinac

* 2. 12. - Deset marinaca poginulo od krajputaške bombe u Faludži.
* 4. 12. -  Hrvatska teniska reprezenatacija osvojila Davis Cup. U dramatičnom finalu u Bratislavi, Hrvatska je pobijedila Slovačku sa 3:2 i prvi put u povijesti osvojila Davis Cup.
* 6. 12. - Iranski vojni transportni avion C-130 udario u soliter u Teheranu, poginule 94 osobe u avionu i 34 stanara zgrade, ukupno 128.
* 7. 12. - Društvo Crvenog krsta i Crvenog Polumeseca usvojilo i treći znak, Crveni kristal: .
* 8. 12. - Hrvatski general Ante Gotovina uhapšen na Kanarskim otocima po optužbi Haškog tribunala za ratne zločine tijekom "Oluje"; bio je u bjekstvu od jula 2001. (osuđen na 24 godine 2011, oslobođen krivice 2012).
* 9. 12. - Patrijarh Pavle primljen na VMA zbog povrede kuka.
* 11. 12. - Požar u skladištu nafte sjeverno od Londona.
* 12. 12. - U Beogradu je donesena prvostepena presuda za Masakr na Ovčari: 14 osuđenih na 5 do 20 godina zatvora, dvojica oslobođena (Vrhovni sud je ukinuo presudu; 2009. je osuđeno 13 i oslobođeno pet; 2017, nakon novog procesa, osam krivih, četiri oslobođena).
* 15. 12. - Novi izbori u Iraku, prvi po novom ustavu: najviše mandata za šiitske islamiste i Kurde.

Evo Morales
* 17. 12. - Šefovi država ili vlada 25 zemalja EU-a odobrili su Makedoniji status kandidata za članstvo, ali datum za otvaranje pristupnih pregovora nisu odredili.
* 18. 12. - Izbori u Boliviji: pobeđuje Evo Morales, najnoviji je levičar na čelu jedne južnoameričke države ("Ružičasta plima"). Predsednik je 2006-19, a partija Pokret socijalizma je na vlasti do 2025.
* 18. 12. - Počinje Čadski građanski rat (2005-2010), isprepletan sa sukobom u Sudanu (Rat u Darfuru).
* 18. 12. - Izraelski premijer Ariel Šaron je imao manji šlog.
* 18 - 19. 12. - Prvo slobodno glasanje u DR Kongo od 1965, referendumom je podržan novi ustav (polupredsednički sistem, manje provincije sa više autonomije).
* 20. 12. - Nova ministarstva Kosova: policija i pravosuđe.
* 21. 12. - Počelo suđenje "Škorpionima" za zločin kod Trnova jula 1995.
* 21. 12. - Sklopljena prva građanska partnerstva u Engleskoj i Velsu, među njima je i Elton John i njegov partner
* 24. 12. - Afrička država Čad je zvanično utvrdila postojanje ratnog stanja sa susednim Sudanom zbog podrške Sudana pobunjenicima u Čadu. Izričito se navodi, da se ne radi o objavi rata
* 26. 12. - U Sankt Peterburgu na desetine lica otrovano nepoznatim gasom u jednom supermarketu.
* 29. 12. - Vlada Republike Srbije jednoglasno donela odluku da Mobtelu oduzme licencu za obavljanje telekomunikacionih delatnosti.
* 31. 12. - Godini dodata prestupna sekunda (23:59:60).

### Kroz godinu

* Vrhunac prodaje televizora sa katodnom cijevi, 130 miliona, ali na nekim tržištima se već bolje prodaju oni sa LCD displejem.

## Rođenja

* 8. 4. - Leah Isadora, norveška princeza
* 26. 6. - Alexia, holandska princeza
* 26. 7. - Angelina Topić, skakačica u vis
* 15. 10. - Kristian, danski princ
* 31. 10. - Leonor, španska princeza
* 3. 12. - Sverre Magnus, norveški princ
* 4. 12. - Petra Marčinko, tenisačica

## Smrti

### Januar/Siječanj

* 2. 1. - Edo Murtić, hrvatski slikar (\* 1921.)
* 6. 1. - Ali Šukrija, revolucionar i političar (\* 1919)
* 13. 1. - Miodrag Popović Deba, srpski glumac (\* 1928)
* 14. 1. - Divna Đoković, glumica, operska pevačica, pedagog (\* 1915)
* 15. 1. - Viktorija de los Anheles, katalonska operska pevačica. (\* 1924.)
* 17. 1. - Zhao Ziyang, bivši kineski rukovodilac (\* 1919)
* 21. 1. - Vladeta Košutić, prevodilac, prof. Filološkog fakulteta u Bg. (\* 1926)
* 23. 1. - Johnny Carson, TV voditelj (\* 1925)
* 25. 1. - Philip Johnson, američki arhitekta (\* 1906)
* 26. 1. - Alenka Rančić, srpska glumica (\* 1935)
* 29. 1. - Efraim Kišon, izraelski pisac-satiričar, dramaturg i reditelj (\*1924)
* 29. 1. - Žika Mitrović, filmski reditelj i scenarista (\* 1921)

### Februar/Veljača

* 2. 2. - Max Schmeling, njemački bokser (\* 1905)
* 3. 2. - Zurab Žvanija, premijer Gruzije (\* 1963)
* 4. 2. - Pavle Jakšić, gen-pukovnik, narodni heroj (\* 1913)
* 5. 2. - Gnassingbé Eyadéma, predsednik Togoa (\* 1935)
* 7. 2. - Zdravko Velimirović, filmski režiser i scenarista (\* 1930)
* 8. 2. - Milo Vlahović, upravnik "Srpske kafane", tvorac "Ulice otvorenog srca"
* 9. 2. - Milovan Ilić Minimaks, srpski televizijski i radijski novinar (\* 1938)
* 10. 2. - Arthur Miller, dramatičar (\* 1915)
* 13. 2. - Lúcia de Jesus dos Santos, devojčica iz Fatime (\* 1907)
* 14. 2. - Rafik Hariri, libanonski premijer (\* 1944.)
* 16. 2. - Ranko Radović, srpski arhitekta i profesor (\* 1935)
* 16. 2. - Narriman Sadek, bivša kraljica Egipta (\* 1933)
* 20. 2. - Hunter S. Thompson, američki pisac i novinar (\* 1937)
* 22. 2. - Mladen Delić, sportski komentator (\* 1919)

### Mart/Ožujak

* 2. 3. - Cadik Danon, vrhovni rabin Jugoslavije (\* 1918)
* 6. 3. - Hans Bethe, fizičar nobelovac (\* 1906)
* 8. 3. - Aslan Mashadov, predsednik Čečenije (\* 1951)
* 10. 3. - Dave Allen, komičar (\* 1936)
* 11. 3. - Momčilo Popović, novinar i urednik RTB (\* 1937)
* 12. 3. - Milorad Vasović, srpski geograf (\*1925)
* 13. 3. - Aleksandar Atanacković, fudbaler i reprezentativac (\* 1920)
* 17. 3. - George F. Kennan, američki diplomata (\* 1904)
* 18. 3. - Ognjen Lakićević, srpski književnik (\* 1937)
* 19. 3. - John DeLorean, američki proizvođač automobila (DMC-12) (\* 1925.)
* 21. 3. - Stojan Cerović, novinar i psiholog (\* 1949.)
* 22. 3. - Kenso Tange, japanski arhitekta (\* 1913.)
* 25. 3. - Dragoljub Gula Milosavljević, srpski glumac (\* 1923)
* 26. 3. - James Callaghan, bivši britanski premijer (\* 1912)
* 30. 3. - Miroslav Belović, pozorišni reditelj (\* 1927.)
* 31. 3. - Mladen Nedeljković Mlađa, glumac (\* 1936)

### April/Travanj

* 1. 4. - Krstomir Milovanović, akademski slikar i pozorišni scenograf (\* 1936)
* 2. 4. - Ivan Pavao II., rimski papa 1978-2005 (\* 1920)
* 5. 4. - Saul Bellow, američki pisac i nobelovac za 1976. (\*1915)
* 6. 4. - Rainier III., knez Monaka (\* 1923.)
* 7. 4. - Aleksandar Despić, srpski hemičar i tehnolog, predsednik SANU 1994-1998. (\* 1927)
* 9. 4. - Aleksandar Izrailovski, prvak Baleta Narodnog pozorišta u Beogradu (\* 1953)
* 11. 4. - Miloš Sarić, vajar (\* 1927)
* 13. 4. - Nikola Ljubičić, general armije JNA, savezni sekretar za odbranu, predsednik predsedništva SR Srbije, narodni heroj (\* 1916.)
* 20. 4. - Dragoslav Marković Draža, bivši predsednik Predsedništva SR Srbije (\* 1920)
* 20. 4. - Milan Kuprešanin, general-pukovnik JNA, narodni heroj (\* 1911)
* 24. 4. - Ezer Weizman, bivši predsednik Izraela (\* 1924)
* 25. 4. - Čedomir Mirković, srpski književnik i kritičar (\* 1944)
* 26. 4. - Maria Schell, austrijska glumica (\* 1926)
* 26. 4. - Danilo Purić, političar, diplomata, novinar, gl.od.ur. "Politike" (\* 1923)
* 27. 4. - Aleksandar Đorđević, reditelj (\* 1924)
* 27. 4. - Perica Vučinić, novinar Borbe, Vremena, osnivač Reportera (\* 1959)

### Maj/Svibanj

* 4. 5. - Ivan Hajtl, glumac (\* 1918)
* 4. 5. - Branislav Brborić, srpski sociolingvista i akademik (\* 1940)
* 6. 5. - Miodrag Popović Miša, vajar, profesor FLU u Beogradu (\* 1925)
* 9. 5. - Darko Nišavić, rvač, rvački sudija, predsednik SO Zrenjanin (\* 1952)
* 10. 5. - Vida Pavlović, "kraljica" romske pesme (\* 1945)
* 13. 5. - Miroslav Šutej, slikar i grafičar (\* 1936)
* 13. 5. - Milovan Kvrgić, gen. direktor Privredne banke Beograd (\* 1941)
* 15. 5. - Dušan Marković, spiker, novinar i urednik RTS (\* 1941)
* 17. 5. - Pjero Doracio, italijanski slikar (\*1927)
* 25. 5. - Aleksandar Obrenović, književnik, dramaturg, reditelj, urednik Dramskog programa Radio Beograda (\* 1928)
* 25. 5. - Zoran Mušič, slovenački slikar (\* 1909)
* 27. 5. - Dragoslav Andrić, srpski pisac, prevodilac, leksikograf, dramaturg (\*1923)

### Jun/Lipanj

* 3. 6. - Radomir Belaćević, srpski reditelj i scenarista (\* 1929)
* 4. 6. - Milja Vujanović, srpska glumica i astrolog (\* 1945)
* 6. 6. - Anne Bancroft, američka glumica (\* 1931.)
* 6. 6. - Dragomir Popnovakov, književnik (\* 1938)
* 11. 6. - Gena Dimitrova, bugarska operska pevačica (\* 1941)
* 20. 6. - Džek Kilbi, američki inženjer (\* 1923)

### Jul/Srpanj

* 13. 7. - Zdravko Vuković, bivši direktor RT Beograd (\* 1924)
* 17. 7. - Ljiljana Kontić, srpska glumica (\* 1931.)
* 17. 7. - Edward Heath, bivši britanski premijer (\* 1916)
* 18. 7. - William Westmoreland, američki general (\* 1914)
* 22. 7. - Dragoš Kalajić, srpski slikar i novinar (\* 1943)
* 29. 7. - Mile Lojpur, srpski roker i gitarista (\* 1930)
* 30. 7. - John Garang, predsednik Južnog Sudana (\* 1945)
* 31. 7. - Eugen Gvozdanović, dirigent i kompozitor (\* 1933)
* 31. 7. - Wim Duisenberg, prvi predsednik ECB (\* 1935)

### Avgust/Kolovoz

* 1. 8. - Fahd bin Abdul Aziz al-Saud, saudijski kralj (\* 1923.)
* 6. 8. - Robin Cook, britanski političar (\* 1946)
* 7. 8. - Peter Jennings, TV novinar i voditelj (\* 1938)
* 8. 8. - Barbara Bel Geddes, glumica (\* 1922)
* 16. 8. - Miša Pavić, fudbaler (\* 1921.)
* 16. 8. - Dragan Kovačević, kompozitor i dirigent (\* 1941)
* 21. 8. - Branislav Ciga Milenković, glumac (\* 1931)
* 21. 8. - Robert Moog, pionir elektronske muzike (\* 1934)
* 29. 8. - Miloš Macura, statističar, akademik (\* 1916)
* 31. 8. - Sonja Hlebš, glumica (\* 1927)

### Septembar/Rujan

* 2. 9. - Ratomir Vico, političar i diplomata, raniji direktor RTV Beograd (\* 1941)
* 15. 9. - Aleksandar Ravlić, bosanskohercegovački novinar i fotograf (\* 1929)
* 19. 9. - Branko Mihaljević, skladatelj, književnik (\* 1931)
* 20. 9. - Simon Wiesenthal, lovac na naciste (\* 1908)
* 30. 9. - Mirko Sabolović, hrvatski romanopisac, književnik i scenarist (\* 1935.)

### Oktobar/Listopad

* 7. 10. - Jovan Soldatović, akademski vajar (\* 1920)
* 10. 10. - Novica Blažić, srpski matematičar (\*1959)
* 10. 10. - Milton Obote, bivši predsednik Ugande (\* 1925)
* 12. 10. - Miodrag Vukić, direktor "Morava filma" i "Beograd filma"
* 17. 10. - Pavle V. Anagnosti, novinar "Borbe" (\* 1944)
* 18. 10. - Svetislav Stojanović (Saša, *Punkerton*), novinar, dopisnik "Džuboksa"
* 20. 10. - Branko Andrić - Andrla, književnik, slikar, muzičar, filmadžija (\* 1942)
* 20. 10. - Rudolf Gaberc, akademski slikar, bivši dekan FLU u Beogradu (\* 1923)
* 23. 10. - Svetozar Petrović, teoretičar književnosti, profesor, akademik (\* 1931)
* 24. 10. - Rosa Parks, borac za građanska prava američkih crnaca (\* 1913)
* 28. 10. - Ljuba Tadić, jedan od najvećih srpskih glumaca (\* 1929)
* 28. 10. - Bogosav Živković, samouki vajar (\* 1920)

### Novembar/Studeni

* 1. 11. - Prvoljub Pejatović, književnik, novinar, urednik (\* 1932)
* 9. 11. - Miodrag Popović, književnik i istoričar književnosti (\* 1920)
* 16. 11. - Milorad R. Blečić, književnik, kritičar i publicista (\* 1941)
* 18. 11. - Vojislav Jovanović, arheolog (\* 1930)
* 24. 11. - Pat Morita, glumac (\* 1932)
* 25. 11. - George Best, sjevernoirski nogometaš (\* 1946.)
* 25. 11. - Richard Burns, engleski vozač relija (\* 1971.)
* 25. 11. - Đorđe Kisić, bubnjar "Indexa" (\* 1934)
* 26. 11. - Ivan Antić, arhitekta, član Krunskog saveta, srpski akademik (\* 1923)

### Decembar/Prosinac

* 5. 12. - Milo Dor (Milutin Doroslavac), austrijski književnik i prevodilac (\* 1923)
* 6. 12. - Gorjan Korunoski, dirigent, pijanista, kompozitor (\* 1961)
* 10. 12. - Richard Pryor, američki komičar (\* 1940.)
* 12. 12. - Vladimir Amidžić, pozorišni glumac (\* 1932)
* 19. 12. - Vincent Gigante, gangster (\* 1928)
* 20. 12. - Jovan Mišković, srpski pozorišni glumac (\* 1945)
* 25. 12. - Drago Britvić, pjesnik, tekstkopisac (\* 1935)
* 28. 12. - Stevo Žigon, doajen srpskog glumišta i režiser (\*1926)
* 30. 12. - Vladeta Urošević, srpski fizičar (\* 1925)

### Kroz godinu

* Spomenka Kovač, tekstopisac (\* 1951)

## Nobelove nagrade

* **Fizika**: Roy J. Glauber (doprinos kvantnoj teoriji optičke koherencije), Theodor W. Hänsch i John L. Hall (doprinos razvoju laserske precizne spektroskopije, uključujući tehniku optičkog frekvencijskog češlja)
* **Kemija**: Yves Chauvin, Robert H. Grubbs i Richard R. Schrock (razvoj metatezičke metode u organskoj sintezi)
* **Fiziologija i medicina**: Barry Marshall, Robin Warren (otkriće bakterije *Helicobacter pylori* i njene uloge u gastritisu i peptičkom ulkusu)
* **Književnost**: Harold Pinter (koji u svojim komadima otkriva provaliju ispod svakodnevnog naklapanja i provaljuje u zatvorene sobe tlačenja)
* **Mir**: Mohamed ElBaradei i Međunarodna agencija za atomsku energiju (napori u sprečavanju vojne upotrebe nuklearne energije i njene bezbedne upotrebe u mirne svrhe)
* **Ekonomija**: Robert Aumann, Thomas Schelling (poboljšanje našeg razumevanja konflikta i saradnje putem analize teorije igara)

## Reference

## Literatura

* Hronologija 2005. (Ebart) Arhivirano 2012-01-18 na Wayback Machine-u

### Povezano:

Godišnji kalendar